MALEE กำไร Q2/59 โตกระฉูดกว่า 74% มาที่ 142.57 ลบ.
MALEE กำไร Q2/59 โตกระฉูดกว่า 74% มาที่ 142.57 ลบ. จากปีก่อนกำไร 82.13 ลบ. หลังยอดขายรวมเพิ่มขึ้น ขณะที่ช่วง 6 เดือนแรกมีกำไร 252.37 ลบ. เพิ่มขึ้น 51% จากปีก่อน 167.17 ลบ.
11 ส.ค. 2559

บริษัท มาลีกรุ๊ป จำกัด (มหาชน) หรือ MALEE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 142.57 ล้านบาท หรือมีกำไรสุทธิ 1.02 บาทต่อหุ้น เพิ่มขึ้น 74% จากช่วงเดียวกันของปีก่อนที่มีกำไรสุทธิ 82.13 ล้านบาท หรือมีกำไรสุทธิ 0.59 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัท และบริษัทย่อยมียอดขายรวม 1,751 ล้านบาท เพิ่มขึ้น 39% จากปีก่อน จากการปรับเพิ่มขึ้นของทั้งธุรกิจตราสินค้าของบริษัท และธุรกิจพัฒนาผลิตภัณฑ์ตามสัญญาและรับจ้างผลิตซึ่งทั้งสองธุรกิจเติบโตทั้งในประเทศและต่างประเทศ
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 252.37 ล้านบาท หรือ 1.80 บาทต่อหุ้น เพิ่มขึ้น 51% จากช่วงเดียวกันของปีก่อนที่มีกำไรสุทธิ 167.17 ล้านบาท หรือ 1.20 บาทต่อหุ้น
 